Petri Forsman

Petri Forsman (s. 13. joulukuuta 1968) on suomalainen kestävyysurheilija, MM-tason suunnistaja, seikkailu-urheilun maailmanmestari ja maailmantasolla Adventure Racing World Series Hall of Fame -tunnustuksella palkittu seikkailu-urheilija. 
Suunnistuksessa kolminkertainen Jukolan voittaja ja MM-suunnistaja.
Karjaalla syntynyt vihtiläinen Forsman on menestynyt suunnistaja, joka on voittanut suunnistuksen MM-kilpailussa viestipronssia vuonna 1993 ja muiden muassa Jukolan viestin Forsman on voittanut kolme kertaa. Forsman on suunnistanut Jukolan voittajajoukkueessa vuosina: 
- 1987 (Hiidenkiertäjät), 
- 1991 (IFK Södertälje) ja 
- 1994 (Turun Suunnistajat). 
Tiomila-viestin hän on voittanut vastaavasti kaksi kertaa: 
- 1992 (IFK Södertälje) ja 
- 1994 (Turun Suunnistajat).
Forsman on voittanut suunnistuksessa lisäksi PM-kultaa vuonna 1993 ja kaksi henkilökohtaista Suomen mestaruutta 1993 
Perinteisen suunnistuksen lisäksi Forsman on kilpaillut mm. pyöräsuunnistuksessa, minkä Suomen mestaruuden hän voitti vuonna 2000. 
Seikkailu-urheilun maailmanmestari.
Suunnistuksessa liki kaiken voittanut Forsman siirtyi hänelle haastavampaan seikkailu-urheiluun suunnistusuran huipulta. Seikkailu-urheilussa Forsman on voittanut lukuisia kansainvälisiä kilpailuja ja maailmanmestaruuden 33-vuotiaana vuonna 2001. Forsmanin merkittävin seikkailu-urheilukilpailun voitto on maailmanmestaruus seikkailu-urheilun MM-kisoissa 2001 (ARWC), jolloin Forsman voitti lajin kaikkien aikojen ensimmäisen maailmanmestaruuden Nokia Adventure -joukkueen kapteenina, missä joukkueessa muut voittajajoukkueen jäsenet olivat Jukka Pinola, Mika Hirvinen ja Eeva Mäki-Rautila . Tämän lisäksi Forsman on sijoittunut hopealle vuonna 2006 Team Finland -joukkueessa. Lisäksi Forsman on menestynyt useissa kansainvälisissä seikkailu-urheilukilpailuissa, muiden muassa Halti Adventure Team -joukkueessa 
- Raid G. 2000, toinen sija 
- EURO AR 2005, ensimmäinen sija
- EURO AR 2009, ensimmäinen sija
- Wulong 2012, toinen sija
- Stockholm Extreme 2012, toinen sija
- Rogua G 2013, ensimmäinen sija
- Stockholm Extreme 2014, toinen sija
- Rogua G 2014, ensimmäinen sija
- Czech Adventure Race 2017, ensimmäinen sija 
ARWS Adventure Racing World Series Hall of Fame -palkinto 2025.
ARWS Adventure Racing World Series palkitsi Petri Forsmanin urheilu-uran ja pitkän elämäntyön Adventure Racingin Hall of Fame -tunnustuksella 31.8.2025. Hall of Fame - Adventure Racer -tunnustus ja -kunniakirja luovutettiin 56-vuotiaalle Forsmanille seikailu-urheilun 2025 EM-kilpailujen palkintojenjaon yhteydessä Savonlinnassa. Palkinnon samaisten 2025 EM-kilpailujen tuomarina toimineelle Forsmanille luovuttivat ARWC:n pääjohtaja Heidi Muller ja EM-kilpailujen järjestäjistä Endurace Questin Lauri ja Harri Hollo. 
Swimrunin pioneeri.
Suunnistus- ja seikkailukilpailujen lisäksi Forsman on voittanut ensimmäisen virallisen Ö till Ö -kisan 2006, jolloin suomalaiseen Team Sandhamn -voittajajoukkueeseen kuuluivat Petri Forsman ja Ville Niemelä. 
Ura valmentajana ja urheilu- ja seuratoiminnassa sekä aikuisurheilijana.
Kilpaurheilu-uransa jälkeen Forsman on tullut tunnetuksi muiden muassa Espoon kaupungin ulkoilupäällikkönä ja latumestarina. Lisäksi Forsman on toiminut aktiivisesti seuratoiminnassa mm. suunnistusseura Hiidenkiertäjissä sekä seikkailu-urheilun kilpalujen parissa sekä valmentajana, kuten pyöräsuunnistuksen maajoukkuevalmentajana 2011-2012 sekä eri suunnistuskilpailujen järjestelijänä ja toimihenkilönä . 2025 Forsman toimi seikkailu-urheilun EM-kilpailujen tuomarina lajin EM-finaalissa Savonlinnassa. 
Forsman asuu Nummelassa ja vihtiläiseen suunnistusperheeseen kuuluu vaimo ja kaksi lasta. 
Huippu-urheilu-uran jälkeen Forsman on jatkanut urheilua eri lajien parissa ja Forsman on voittanut kultaa muiden muassa triathlon-kilpailuissa 30.6.2013 sekä ikäkausisarjoissa, joissa hän on voittanut muiden muassa pyöräsuunnistuksen M55-sarjassa MM-hopeaa ja kaksi MM-pronssia Sloveniassa 20.5.2023.